Държавен вестник, бр. 67, 2010 г., стр. 113

БРОЙ  67	
Д Ъ Р Ж А В Е Н  В Е С Т Н И К 	
СТР.  113  
4.8.1.9. Изискванията към лекарите в транс­
плантационно отделение са определени в т. 4.9.8, 
раздел III.
4.8.1.10. Изискванията към лекарите в спе­
циализираните хематологични лаборатории са 
определени в т. 4.10.7, раздел III.
4.8.2. Медицински сестри
4.8.2.1. Броят на сестрите в хематологично 
отделение/клиника от III ниво се определя 
от броя на леглата в отделението и обема на 
дейностите. 
4.8.2.2. Старшата медицинска сестра на хе­
матологична клиника/отделение се назначава 
съгласно изискванията на Закона за лечебните 
заведения и Кодекса на труда.
4.8.2.3. Старшата медицинска сестра на хе­
матологична клиника/отделение може да бъде 
лице с образователно-квалификационна степен 
„бакалавър“ или „магистър“ по специалността 
„Управление на здравните грижи“. 
4.8.2.4. Медицинските сестри изпълняват 
своите задължения съгласно изискванията на 
приетите в хематологичното отделение СОП 
за организация на потока на медицинските 
дейности и съгласно изискванията на заеманата 
позиция и място на работа.
4.8.2.5. Медицинските сестри извършват 
специфичните дейности в хематологичното 
отделение съгласно писмени правила за субор­
динация и отговорности, спазвайки приетите 
в отделението работни стандартни протоколи 
или СОП за:
а) наблюдение и обслужване на пациент, 
на който се провежда цитотоксична терапия в 
конвенционални режими, високодозови и/или 
спасителни режими;
б) наблюдение и обслужване на пациент, 
на който се провежда лечение с биологично 
активни субстанции: имуносупресори, имуно­
модулатори, растежни фактори, моноклонални 
антитела и др.;
в) наблюдение и обслужване на пациент с 
неутропения;
г) наблюдение и обслужване на пациент с 
хеморагична диатеза;
д) наблюдение и обслужване на пациент, на 
който се провежда лечение с кръв и кръвни 
продукти;
е) наблюдение и обслужване на пациент, 
на който се провежда лечение с високи дози 
глюкокортикостероиди;
ж) наблюдение и обслужване на пациент, на 
който се провежда лечение с коагулационни 
фактори;
з) наблюдение и обслужване на пациент с 
хемолитични кризи;
и) подготовка на необходимите принадлеж­
ности и асистиране при стернални пункции, 
трепанобиопсии, биопсия на лимфен възел;
й) подготовка на материали за специализи­
рани изследвания съобразно инструкциите за 
съхранение и транспорт;
к) наблюдение и грижи за пациенти в тер­
минални стадии на заболяванията;
л) животоспасяващи действия до намеса на 
лекаря (изкуствено дишане, сърдечен масаж);
м) познаване дозата, действието и начина 
на приложение на лекарствените продукти при 
провеждане на химио- и имунотерапия;
н) участие в програма за продължително 
професионално обучение.
4.9. Специфични изисквания за трансплан­
тационно отделение. 
4.9.1. Трансплантационното отделение може 
да бъде териториално обособено към болнични 
структури от III ниво на компетентност – хема­
тологични клиники/отделения и специализирани 
болници за активно лечение на хематологични 
заболявания. В трансплантационно отделение 
се осъществяват прием, диагностика и лечение 
на болни, чието лечение съгласно приетите 
клинични стандарти изисква приложение на 
високодозова, миелоаблативна химиотерапия 
и режими с редуциран интензитет с алогенна 
и/или автоложна трансплантация на хемопое­
тични стволови клетки. 
4.9.2. Трансплантационното отделение трябва 
да осъществява дейността си в съответствие 
със Закона за лечебните заведения и Закона 
за трансплантация на органи, тъкани и клетки.
4.9.3. Определеният минимум транспланта­
ции за една година е 10 съгласно изискванията 
на Европейската група по костномозъчни транс­
плантации (European Group for Blood & Marrow 
Transplantation, ЕВМТ). Когато в отделението 
се извършват алогенни и автоложни процедури, 
изискваният минимум е 20 процедури годишно, 
като най-малко 10 от тях са алогенни, а най-
малко 5 нови пациенти се включват в програма 
за автоложна трансплантация. 
4.9.4. Устройство на трансплантационно 
отделение. 
4.9.4.1. Болнични боксове:
а) болничните боксове разполагат с едно 
легло (минимум 6,5 m2 площ) и собствен са­
нитарен възел; 
б) условията за боксовете трябва да позво­
ляват изолация и обслужване на пациенти с 
неутропения, като минимализират въздушната 
микробна контаминация; 
в) вентилацията е така устроена, че да не 
позволява смесване на въздуха с този от оста­
налите помещения;
г) боксовете трябва да отговарят на действа­
щите в страната хигиенни и технически норми 
и изисквания за оборудване и обзавеждане; 
обзавеждането да е минималното необходимо 
и от материали, позволяващи системно почист­
ване и дезинфекция;
д) типът на филтрацията се определя от 
степента на рисковост на трансплантираните 
пациенти; НЕРА филтрация с позитивно наля­
гане се препоръчва за високорискови пациенти, 
но не е задължително за всяко отделение;